tehotenstvo počas infekcie močových ciest
dasa otehotniet pocas inkekcie mocovych ciet
Dobrý deň,
ďakujeme za Vašu otázku.
Na otehotnenie je potrebná ovulácia ( uvoľnenie zrelého vajíčka z folikulu). Ovulácia nastáva najčastejšie na 12. až 16. deň menštruačného cyklu. Vajíčko je schopné oplodnenia 12 hodín po ovulácii, toto plodné obdobie je však predĺžené o životnosť spermií v ženskom tele (otehotnieť môže žena aj vtedy, keď má pohlavný styk 4 – 5 dní pred očakávaným dňom ovulácie, respektívne aj deň po ovulácii ). Mimo ovulácie nie je možné otehotnieť. Možnosť otehotnenia počas prebiehajúcej infekcie močových ciest nie je vylúčené.
Vznik infekcie močových ciest môže mať niekoľko príčin a jednou z nich môže byť aj pohlavný styk. Pri pohlavnom styku môže dôjsť k prenosu mikroorganizmov (najčastejšie je to E.coli) z okolia konečníka či pošvy priamo do močových ciest, kde sa následne usídlia, premnožia a spôsobujú zápaly, ktoré sa môžu presúvať aj do ďalších častí močovej sústavy. Z toho dôvodu sa počas liečby infekcie močových ciest odporúča sexuálna zdržanlivosť.
Prajem pekný zvyšok dňa.
S pozdravom
PharmDr. Veronika Kiabová